CELEX: 32020D1345
Language: fi
Date: 2020-09-25 00:00:00
Title: Neuvoston täytäntöönpanopäätös (EU) 2020/1345, annettu 25 päivänä syyskuuta 2020, tilapäisen tuen myöntämisestä Tšekin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena

29.9.2020   
               
               
                  FI
               
               
                  Euroopan unionin virallinen lehti
               
               
                  L 314/17
               
            
         NEUVOSTON TÄYTÄNTÖÖNPANOPÄÄTÖS (EU) 2020/1345,
         annettu 25 päivänä syyskuuta 2020,
         tilapäisen tuen myöntämisestä Tšekin tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672 (1) ja erityisesti sen 6 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Tšekin tasavalta pyysi 7 päivänä elokuuta 2020 unionilta taloudellista apua täydentääkseen kansallisia toimiaan, joilla se pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille.
                  
               
                     (2)
                  
                  
                     On odotettavissa, että covid-19:n leviäminen ja Tšekin tasavallan toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi vaikuttavat perinpohjaisella tavalla maan julkiseen talouteen. Komission kevään 2020 talousennusteen mukaan Tšekin tasavallan julkistalouden alijäämän odotettiin olevan 6,7 prosenttia ja julkisen velan 38,7 prosenttia suhteessa bruttokansantuotteeseen (BKT) vuoden 2020 loppuun mennessä. Komission kesän 2020 väliennusteen mukaan Tšekin tasavallan BKT:n ennustetaan supistuvan 7,8 prosenttia vuonna 2020.
                  
               
                     (3)
                  
                  
                     Covid-19:n vuoksi huomattava osa Tšekin tasavallan työvoimasta on joutunut keskeyttämään työssäkäynnin tai työnhaun. Tämä on johtanut siihen, että johdanto-osan
                  
               
                     4–8
                  
                  
                     kappaleessa mainittuihin työajan lyhentämisjärjestelyyn, nk. ”Antivirus”-ohjelmaan (sekä sen alaohjelmina oleviin vaihtoehtoihin A ja B) ja vastaaviin toimenpiteisiin, jotka kohdistuvat välillisiin työvoimakustannuksiin (”Antivirus”-ohjelman vaihtoehto C) tai itsenäisille ammatinharjoittajille annettavaan tukeen liittyvät Tšekin tasavallan julkiset menot ovat kasvaneet äkillisesti ja voimakkaasti.
                  
               
                     (4)
                  
                  
                     ”Antivirus”-ohjelman vaihtoehdot A ja B otettiin käyttöön Tšekin tasavallan 7 päivänä elokuuta 2020 päivätyssä pyynnössä mainitulla ”31 päivänä maaliskuuta 2020 annetulla hallituksen päätöslauselmalla nro 353”, sellaisena kuin se on muutettuna, jonka oikeudellinen perusta on ”työllisyydestä annetun lain nro 435/2004”, sellaisena kuin se on muutettuna, 120 §. Kyseiset toimenpiteet on tarkoitettu korvaamaan osittain sellaisten yksityisten työnantajien palkkakustannukset, jotka ovat joutuneet keskeyttämään taloudellisen toimintansa tai vähentämään sitä merkittävästi viranomaisten toteuttamien toimenpiteiden välittömänä seurauksena (vaihtoehto A) tai välillisesti pandemian kielteisten taloudellisten vaikutusten seurauksena (vaihtoehto B) esimerkiksi silloin, kun työntekijät eivät kykene työskentelemään matkustusrajoitusten vuoksi. Vaihtoehdossa A valtion rahoitusosuus on 80 prosenttia maksetuista korvaavista palkoista, mutta enintään 39 000 Tšekin korunaa työntekijää kohti kuukaudessa. Vaihtoehdossa B valtion rahoitusosuus on 60 prosenttia maksetuista korvaavista palkoista, mutta enintään 29 000 Tšekin korunaa työntekijää kohti kuukaudessa. Järjestelystä hyötyviä työntekijöitä ei voida erottaa työnantajan järjestelyyn osallistumisen aikana. Toimenpiteet ovat voimassa 12 päivän maaliskuuta ja 31 päivän lokakuuta 2020 välisenä aikana (2).
                  
               
                     (5)
                  
                  
                     Viranomaiset ovat lisäksi ottaneet käyttöön ”Antivirus”-ohjelman vaihtoehdon C Tšekin tasavallan 7 päivänä elokuuta 2020 päivätyssä pyynnössä mainittujen ”lain nro 300/2020 (3) ja ”lain nro 187/2006” nojalla. Kyseisellä toimenpiteellä vähennetään sellaisten pienten yritysten (enintään 50 työntekijää) välillisiä työvoimakustannuksia (esimerkiksi työnantajan maksamat sosiaaliturvamaksut), jotka pitävät työpaikat vähintään 90 prosentin tasolla maaliskuun 2020 lopun tasosta ja palkkamenot vähintään 90 prosentin tasolla maaliskuun 2020 tasosta. Pyyntö kattoi ainoastaan 90 prosenttia toimenpiteen kokonaismenoista sen varmistamiseksi, että tuki vastaa työllisyyttä ylläpitäviä menoja. Laskentaperuste on enintään 150 prosenttia Tšekin tasavallan keskimääräisestä bruttopalkasta. Tukea voidaan myöntää osaksi kesäkuun ja elokuun 2020 välistä ajanjaksoa tai koko jaksolle.
                  
               
                     (6)
                  
                  
                     Tšekin tasavallan 7 päivänä elokuuta 2020 päivätyssä pyynnössä mainitulla ”lailla nro 159/2020” (4) käyttöön otetulla ”Pětadvacítka”-ohjelmalla sellaisille itsenäisille ammatinharjoittajille, jotka ovat joutuneet keskeyttämään taloudellisen toimintansa tai vähentämään sitä merkittävästi muuten kuin liiketoiminnan epävakaisuudesta johtuen covid-19:n liittyvien kansanterveydellisten riskien tai viranomaisten toteuttamien kriisitoimenpiteiden seurauksena, myönnetään 500 Tšekin korunan suuruinen korvaus korvausjakson kalenteripäivää ja henkilöä kohden. Ohjelma jakautuu kahteen korvausjaksoon: 12 päivästä maaliskuuta 30 päivään huhtikuuta 2020 ja 1 päivästä toukokuuta 8 päivään kesäkuuta 2020. Valtiolle korvauksesta seuraa tulonmenetys, jonka voidaan asetusta (EU) 2020/672 sovellettaessa katsoa vastaavan julkisia menoja.
                  
               
                     (7)
                  
                  
                     Viranomaiset ovat ottaneet Tšekin tasavallan 7 päivänä elokuuta 2020 päivätyssä pyynnössä mainittujen ”lain nro 136/2020 (sosiaaliturva)” ja ”lain nro 134/2020 (sairausvakuutus)” nojalla käyttöön osittaisen vapautuksen sosiaaliturva- ja sairausvakuutusmaksuista niiden itsenäisten ammatinharjoittajien osalta, jotka jatkavat toimintaansa tuen tarjoamisen aikana. Valtio maksaa vastaavan rahoitusosuuden kuukausittain maaliskuusta elokuuhun 2020. Maksamatta jätetyn osuuden enimmäismäärä on säädetty laissa.
                  
               
                     (8)
                  
                  
                     Viranomaiset ovat lisäksi ottaneet Tšekin tasavallan 7 päivänä elokuuta 2020 päivätyssä pyynnössä mainittujen ”hallituksen päätöslauselmien nro 262 (annettu 19 päivänä maaliskuuta 2020), nro 311 (annettu 26 päivänä maaliskuuta 2020), nro 354 (annettu 31 päivänä maaliskuuta 2020), nro 514 (annettu 4 päivänä toukokuuta 2020) ja nro 552 (annettu 18 päivänä toukokuuta 2020)” sekä ”talousarviosäännöistä annetun lain nro 218/2000”, sellaisena kuin se on muutettuna, 14 §:n (maa- ja metsätalouden alkutuotannon itsenäiset ammatinharjoittajat) ja ”pk-yritysten tukemista koskevan lain nro 47/2002”, sellaisena kuin se on muutettuna, 3 §:n h momentin (kaikki muut itsenäiset ammatinharjoittajat) nojalla käyttöön itsenäisten ammatinharjoittajien ”hoitoavustuksen”. Kyseisellä toimenpiteellä korvataan itsenäisille ammatinharjoittajille aiheutuneet tulonmenetykset, jotka johtuvat tarpeesta huolehtia lapsista tai hoitoa tarvitsevista henkilöistä lastenhoito- ja sosiaalihuoltopalvelujen ollessa suljettuina. Tuen päivittäinen määrä on 424 Tšekin korunaa maaliskuussa 2020 ja 500 Tšekin korunaa huhtikuusta kesäkuuhun 2020. Kyseistä tukea voidaan myöntää osaksi 12 päivän maaliskuuta ja 30 päivän kesäkuuta 2020 välistä ajanjaksoa tai koko jaksolle.
                  
               
                     (9)
                  
                  
                     Tšekin tasavalta täyttää taloudellisen avun pyytämiselle asetuksen (EU) 2020/672 3 artiklassa säädetyt edellytykset. Tšekin tasavalta on toimittanut komissiolle asianmukaisen näytön siitä, että toteutuneet ja suunnitellut julkiset menot ovat kasvaneet 2 940 446 745 euroa 1 päivästä helmikuuta 2020 covid-19:n leviämisen sosioekonomisten vaikutusten lieventämiseksi toteutettujen kansallisten toimenpiteiden johdosta. Kyseessä on äkillinen ja voimakas kasvu, sillä uudet toimenpiteet kattavat huomattavan osan yrityksistä ja työvoimasta Tšekin tasavallassa. Tšekin tasavalta aikoo rahoittaa kasvaneista menoista 940 446 745 euroa unionin varoilla ja omalla rahoituksellaan.
                  
               
                     (10)
                  
                  
                     Komissio on asetuksen (EU) 2020/672 6 artiklan mukaisesti kuullut Tšekin tasavaltaa ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan työajan lyhentämisjärjestelyihin ja vastaaviin toimenpiteisiin, joihin viitataan 7 päivänä elokuuta 2020 päivätyssä pyynnössä.
                  
               
                     (11)
                  
                  
                     Tšekin tasavallalle olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista. Komission olisi tehtävä päätökset erien ja osaerien maturiteeteista, suuruudesta ja maksamisesta tiiviissä yhteistyössä kansallisten viranomaisten kanssa.
                  
               
                     (12)
                  
                  
                     Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklan mukaisten menettelyjen, tuloksia. Sillä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
                  
               
                     (13)
                  
                  
                     Tšekin tasavallan olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Tšekin tasavalta on toteuttanut kyseiset menot.
                  
               
                     (14)
                  
                  
                     Päätös taloudellisen avun myöntämisestä on tehty ottaen huomioon Tšekin tasavallan tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tšekin tasavalta täyttää asetuksen (EU) 2020/672 3 artiklassa säädetyt edellytykset.
         
         
            2 artikla
            
               1.   Unioni asettaa Tšekin tasavallan saataville enintään 2 000 000 000 euron lainan. Lainan keskimääräinen enimmäismaturiteetti on 15 vuotta.
            
            
               2.   Tällä päätöksellä myönnetyn taloudellisen avun saatavuusaika on 18 kuukautta tämän päätöksen voimaantuloa seuraavasta päivästä alkaen.
            
            
               3.   Komissio asettaa unionin taloudellisen avun Tšekin tasavallan saataville enintään kahdeksassa erässä. Kukin erä voidaan maksaa yhdessä tai useammassa osaerässä. Ensimmäisen erän osaerien maturiteetit voivat olla pidempiä kuin 1 kohdassa tarkoitettu keskimääräinen enimmäismaturiteetti. Tällöin seuraavien osaerien maturiteetit on asetettava niin, että 1 kohdassa tarkoitettu keskimääräinen enimmäismaturiteetti toteutuu, kun kaikki erät on maksettu.
            
            
               4.   Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan.
            
            
               5.   Tšekin tasavalta maksaa asetuksen (EU) 2020/672 4 artiklassa tarkoitetut unionin rahoituskustannukset kunkin erän osalta sekä tämän artiklan 1 kohdan mukaisesti myönnettyyn lainaan liittyvästä rahoituksesta unionille mahdollisesti aiheutuvat maksut, kulut ja menot.
            
            
               6.   Komissio päättää erien suuruudesta ja maksamisesta sekä osaerien suuruudesta.
            
         
         
            3 artikla
            Tšekin tasavalta voi rahoittaa seuraavia toimenpiteitä:
            
                        a)
                     
                     
                        ”Antivirus”-ohjelma, sellaisena kuin siitä säädetään ”31 päivänä maaliskuuta 2020 annetussa hallituksen päätöslauselmassa nro 353”, sellaisena kuin se on muutettuna, jonka oikeudellisena perustana on ”työllisyydestä annetun lain nro 435/2004”, sellaisena kuin se on muutettuna, 120 §;
                     
                  
                        b)
                     
                     
                        ”Antivirus”-ohjelman vaihtoehto C, sellaisena kuin siitä säädetään ”laissa nro 300/2020”;
                     
                  
                        c)
                     
                     
                        ”Pětadvacítka”-ohjelma, sellaisena kuin siitä säädetään ”laissa nro 159/2020”;
                     
                  
                        d)
                     
                     
                        itsenäisten ammatinharjoittajien sosiaaliturva- ja sairausvakuutusmaksuista luopuminen osittain, sellaisena kuin siitä säädetään ”laissa nro 136/2020 (sosiaaliturvan osalta)” ja ”laissa nro 134/2020” (sairausvakuutusten osalta);
                     
                  
                        e)
                     
                     
                        itsenäisten ammatinharjoittajien ”hoitoavustus”, sellaisena kuin siitä säädetään ”hallituksen päätöslauselmissa nro 262 (annettu 19 päivänä maaliskuuta 2020), nro 311 (annettu 26 päivänä maaliskuuta 2020), nro 354 (annettu 31 päivänä maaliskuuta 2020), nro 514 (annettu 4 päivänä toukokuuta 2020) ja nro 552 (annettu 18 päivänä toukokuuta 2020)” sekä ”talousarviosäännöistä annetun lain nro 218/2000”, sellaisena kuin se on muutettuna, 14 §:ssä (maa- ja metsätalouden alkutuotannon itsenäisten ammatinharjoittajien osalta) ja ”pk-yritysten tukemista koskevan lain nro 47/2002”, sellaisena kuin se on muutettuna, 3 §:n h momentissa (kaikkien muiden itsenäisten ammatinharjoittajien osalta).
                     
                  
         
            4 artikla
            Tšekin tasavallan on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
         
         
            5 artikla
            Tämä päätös on osoitettu Tšekin tasavallalle.
            Tämä päätös tulee voimaan päivänä, jona se annetaan tiedoksi vastaanottajalle.
         
         
            6 artikla
            Tämä päätös julkaistaan Euroopan unionin virallisessa lehdessä.
         
         
            Tehty Brysselissä 25 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 159, 20.5.2020, s. 1.
         
            (2)  Kuitenkin ainoastaan 31 päivänä elokuuta 2020 päättyneeseen ajanjaksoon liittyvät julkiset tukimenot on sisällytetty johdanto-osan 1 kappaleessa mainittuun 7 päivänä elokuuta 2020 päivättyyn pyyntöön.
         
            (3)  Laki nro 300/2020 sosiaaliturvamaksuista ja valtion työllisyyspolitiikan mukaisista maksuista luopumisesta vuoden 2020 epidemian hätätoimenpiteiden yhteydessä niiden työnantajien osalta, jotka suorittavat maksut veronmaksajina, ja sairausvakuutuksesta annetun lain nro 187/2006, sellaisena kuin se on muutettuna, muuttamisesta.
         
            (4)  Laki nro 159/2020, koronavirus SARS-CoV-2:n esiintyvyyteen liittyviin hätätoimenpiteisiin liittyvästä korvauksesta, sellaisena kuin se on muutettuna.